Nei-Dörd

Nei-Dörd (Nederlaans: Nieuw-Dordrecht) is een dörp in de Nederlaandse pervincie Drenthe, gemiente Emmen, mit um-en-bij 2.080 inwoners (1 jannewaori 2021). Nei-Dörd is een ontginningsdörp, elegen op een zaandrogge (een uutloper van de Hondsrogge) in 't zuudoosten van de stad Emmen. Nei-Dörd was in 't begun een streekdörp, en hef deur de neibouw van nao de Tweede Wereldoorlog een dörpskoeme ontwikkeld. Bezienswaordig is de witte Nederlaandse Hervormde Karke uut 1874, mit een toren uut 1911. Daornaost kuj de Collectie Brands bezuken, een umvangrieke privéverzameling van Jans Brands aover de Drèentse geschiedenis. 't Dörp hef een openbaore basisschoele en een supermarkte, mar wieder weinig eigen veurzienings. In 't westen en zuudwesten van 't dörp ligt wel enkele grote bedrieventerreinen. 't Dörp is goed bereikbaor via de N862 en de N37.